ufal/npfl147 huggingface dataset:
# Fiskeserveringsgaffel
Fiskeserveringsgaffel er en stor gaffel til servering av fisk.
Fiskeserveringsgafler har i prinsippet samme form og utførelse som fiskegafler, men de er større og har ofte rikere dekor. Bladet er laget av plett, sølv eller rustfritt stål for ikke å sette smak på fisken. Skaftet ofte er laget av ben eller perlemor. Fiskeserveringsgaffel med en tilhørende kniv i samme utførelse kalles fiskeserveringsbestikk.
# Onthotrupes
Onthotrupes er en slekt av biller i familiegruppen tordivler. 

## Levevis
Artene lever gjerne i litt høyereliggende skoger (tåkeskog) på ca. 2000 meter over havet.

## Utbredelse
Slekten er utbredt i Mellom-Amerika, hovedsakelig i det sørlige Mexico.

## Systematisk inndeling
Slekten har tradisjonelt vært regnet som en underslekt av Geotrupes.
- Ordenen biller, Coleoptera
  - Underordenen Polyphaga
    - Overfamilien Scarabaeoidea
      - Familien tordivler, Geotrupidae
        - Underfamilien Geotrupinae
          - Slekten Onthotrupes Howden, 1964
            - Onthotrupes guerreroensis Howden, 1964
            - Onthotrupes herbeus (Jekel, 1865)
            - Onthotrupes lobatus Howden, 1974
            - Onthotrupes nebularum Howden, 1964
            - Onthotrupes onitidipes (Bates, 1887)
            - Onthotrupes pecki Howden, 1974
            - Onthotrupes sobrinus (Jekel, 1865)
            - Onthotrupes viridiobscurus (Jekel, 1865)
# Michael Föttinger
Michael Föttinger (født 12. juni 1997) er en østerriksk langrennsløper.
Han representerte Østerrike under Vinter-OL 2022 i Beijing, hvor hans beste individuelle resultat var nummer 39 på sprinten.
# Xinjiang (Yuncheng)
Xinjiang (kinesisk: 新绛县; pinyin: Xīnjiàng Xiàn) er et fylke i provinsen Shanxi i Folkerepublikken Kina. Det er del av byprefekturet Yuncheng. Det het tidligere Jiangzhou.
Befolkningen var på 310 388 innbyggere i 1999.

## Kulturminner
Folkerepublikken Kinas liste over kulturminner offgører de følgende steder i Xinjiang: Jiangzhouhallen (Jiangzhou datang, 绛州大堂) og templene Fusheng si 福胜寺, Jiyi miao 稷益庙, Baitai si 白台寺, Qiaogoutou yuhuang miao 乔沟头玉皇庙, Longxiang Guandi miao 龙香关帝庙, Xinjiang Longxing si 新绛龙兴寺 og Sanguan miao 三官庙.
# Dorothy Kim
Dorothy Kyung Hi Kim er en amerikansk litteraturviter og akademiker ved Brandeis University, Massachusetts. Hun er utdannet ved University of California i engelsk litteratur. Hun har også vært Fulbright scholar ved University of Iceland, Reykjavík, og har holdt Frankel Institute for Advanced Judaic Studies Research Fellowship, University of Michigan Ann Arbor.
Hennes forskningserfaring er bred, med spesialitet i litteraturhistorie fra middelalderen, og i digital humanities. Kim er også kjent for sitt arbeid mot white supremicism i akademia, med særlig fokus på middelaldersstudier. Hun har publisert "Teaching medievalism in a time of White Surpremacy" på bloggen In The Middle, og i 2018 vil boken Digital Whiteness and Medieval Studies bli publisert med Arc Medieval Press. Hun har gitt inviterte bidrag på en rekke konferanser, inkludert Modern Laguanges Association (University of Austin, 2016), Global Digital Humanities Symposium (Michigan State University, 2016), Women at Sea (University of Swansea, 2016), og Babel 2017 (University of Nevada). I tillegg har hun gitt mange inviterte foredrag ved (blant annet) University of Rochester, University of Pennsylvania, Bilkent University (Turkey), George Washington University og Yale University.
I 2017 fikk Kim kritikk fra fascister etter at Milo Yiannopoulus skrev en bloggpost mot henne, og kalte henne for "fake scholar". I etterkant av dette fikk Kim støtte fra akademiske organisasjoner som for eksempel Medieval Academy of America, International Society for the Study of Medievalism og New Chaucer Society.
# Friedrich III av Meißen
Friedrich III av Meißen, også kalt Friedrich den strenge og Friedrich den trofaste (Freundholdige) (født 14. desember 1332 i Dresden, død 21. mai 1381 i Altenburg) var landgreve av Thüringen og markgreve av Meißen fra 1349 til 1381.
# Norsk Fysisk Selskap
Norsk Fysisk Selskap (NFS) er en norsk organisasjon som ble offisielt grunnlagt i 1953. Formålet er å fremme forskning, opplysning og samarbeid på fysikkens områder. 
NFS utgir tidsskriftet Fra Fysikkens Verden.
# Studielån
Et studielån er en type lån beregnet på å hjelpe studenter med å betale for høyere utdanning og de tilknyttede avgifter, slik som skolepenger, bøker og utstyr, og boutgifter. Det kan skille seg fra andre typer lån ved at renten kan være betydelig lavere og tilbakebetalingsplanen kan vente mens studenten fortsatt er på høyskolen eller universitetet.

## I USA
I USA, er det to typer studielån: føderale lån og private studielån, som inkluderer statstilknyttede nonprofit og institusjonelle lån gitt av skoler. De aller fleste studielån er føderale lån. Føderale lån kan være "subsidiert" eller "usubsidiert". Studielån kan tilbys som det av en total pakke med finansiell støtte som også inkluderer stipend. Mens renten for de fleste forretningsinvesteringer er fradragsberettiget, er studielånrente generelt ikke fradragsberettiget.
# Acanthosybra
Acanthosybra er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utbredelse
Arten lever på Madagaskar.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien Chrysomeloidea Latreille, 1802 (=Phytophaga)
        - Familien trebukker, Cerambycidae Latreille, 1802
          - Underfamilien vedbukker, Lamiinae Latreille, 1825
            - Stammen Apomecynini J. Thomson, 1860
              - Slekten Acanthosybra Breuning, 1939
                - Acanthosybra lineolata Breuning, 1939
# Termofortaleza gasskraftverk
Termofortaleza gasskraftverk er et gasskraftverk i delstaten Ceará i Brasil. Det har en installert produksjonskapasitet på 311 MW fordelt på 2+1 kokere/turbiner. Anlegget ble bygd i 2003. Brenselstypen er naturgass. Dette er landets 1130. største fossile kraftverk.
# Herbert York
Herbert Frank York (født 24. november 1921 i Rochester, New York, død 19. mai 2009 i San Diego) var en amerikansk kjernefysiker. Han hadde en rekke forsknings-og administrative stillinger på ulike utdanningsinstitusjoner for USAs myndigheter. Han oppnådde B.S. og M.S. fra University of Rochester i 1943, og reiste for å ta Ph.D. ved University of California, Berkeley i 1949. Under andre verdenskrig jobbet han som fysiker ved Lawrence Berkeley National Laboratory og ved Los Alamos National Laboratory i Oak Ridge, Tennessee, som en del av Manhattanprosjektet. Han var også den første direktøren ved Lawrence Livermore National Laboratory i 1952 til 1958.
# Børsa
For tettstedet med samme navn, se Børsa (tettsted).
Børsa er et sogn i Skaun og en tidligere kommune i Trøndelag opprettet som Børgsen formannskapsdistrikt i 1837.
- 1. januar 1890 ble den tidligere kommunen delt i to da Skaun (da skrevet «Børseskognen») ble skilt ut som en egen kommune. Børsen hadde 2 300 innbyggere etter fradelingen.[1]
- 1. januar 1905 ble Børsa igjen delt, da Geitastrand ble skilt ut som en egen kommune, «Gjeitestranden herred». Børsa hadde 1 420 innbyggere etter denne delingen.[1]
- 1. januar 1965 ble Børsa slått sammen med kommunene Buvik og Skaun til den nye kommunen Skaun. Børsa hadde på dette tidspunktet 1 476 innbyggere.[1]
# Potlatch (Idaho)
Potlatch er en amerikansk by som ligger i Latah County i Idaho.
Byen hadde 763 innbyggere i 2020, og dekker et areal på 1,1 km².

## Historisk befolkningsdata
| Folketelling          | Befolk. |  | %±      |
| --------------------- | ------- |  | ------- |
| 1910                  | 750     |  | —       |
| 1920                  | 1 505   |  | 100,7 % |
| 1930                  | 1 500   |  | −0,3 %  |
| 1940                  | 1 409   |  | −6,1 %  |
| 1950                  | 1 105   |  | −21,6 % |
| 1960                  | 880     |  | −20,4 % |
| 1970                  | 871     |  | −1,0 %  |
| 1980                  | 819     |  | −6,0 %  |
| 1990                  | 790     |  | −3,5 %  |
| 2000                  | 791     |  | 0,1 %   |
| 2010                  | 804     |  | 1,6 %   |
| U.S. Decennial Census |         |  |         |
# EUs transportpolitikk
EUs transportpolitikk går ut på å sikre en velfungerende, effektiv, sikker og fri bevegelighet av personer og varer i EU ved hjelp av integrerte nettverk (De transeuropeiske transportnettverk, TEN-T) med bruk av alle transportformer (vei, jernbane, vann, luft). EU-politikken dekker også en rekke andre områder så som klimaendringer, passasjerers rettigheter, miljøvennlig drivstoff og bekjempelse av overdrevet byråkrati i havnene. Kompetansen i transportpolitikken er delt mellom EU og medlemslandene.

## Ledelse
I Europakommisjonen ledes transportpolitikken ledes av egen europakommissær for transport. Generaldirektoratet for mobilitet og transport (MOVE) leder den praktiske gjennomføring av politikken på vegne av kommisjonen.

## Rettslig grunnlag
Transportpolitikken reguleres av Avdeling VI (artikkel 90-100) i traktaten om Den europeiske unions virkemåte. Politikken tar utgangspunkt i en hvitbok for 2011, som omfatter 40 forslag. Forslagene hadde som formål å føre til vekst, sysselsetting, reduksjon av avhengigheten av importert olje og reduksjon av denne sektorens CO2-utslipp.

## Byråer
- European Maritime Safety Agency[5]
- Det europeiske luftfartssikkerhetsbyrå[6]
- Den europeiske unions jernbanebyrå[6]
- Forvaltningsbyrået for innovasjon og nettverk[6]
- Shift2Rail[7]
# Laiwu kullkraftverk
 Laiwu kullkraftverk er et kullkraftverk i provinsen Shandong i det nordøstlige Kina. Det har en installert produksjonskapasitet på 975 MW. Anlegget ble påbegynt i 1968 og stod ferdig etter fire utbyggingsrunder i 2009.
# Kjærlighet på flukt
Kjærlighet på flukt, (originaltittel: L'amour en fuite) er et fransk romantisk drama fra 1979 regissert av François Truffaut. Det var Truffauts femte og siste film om rollefiguren Antoine Doinel som han introduserte i 1959 i På vei mot livet, og fortsetter handlingen åtte år etter forrige film i serien, Elsker – elsker ikke.

## Handlingsreferat
Etter Elsker – elsker ikke ble Antoine og hans kone Christine endelig forsonet. Men følelsene hans vandrer stadig andre steder, og på sommerferie oppdager Christine ham i sengen sammen med en venninne Liliane. Antoine og Christine tar ut skilsmisse, og deler forvaring over deres sønn Alphonse. En selvbiografisk roman som Antoine har skrevet på i flere år blir endelig publisert.
I en telefonboks får Antoine et fotografi av Sabine, en pen ung kvinne som han mener ligner litt på Christine, og Antoine bestemmer seg for å spore henne opp. Etter hvert som han oppdager henne i en butikk, begynner de snart en affære. Men ved en jernbanestasjon møter han også Colette, hans aller første kjærlighet, som nå arbeider som advokat.

## Medvirkende
- Jean-Pierre Léaud - Antoine Doinel
- Claude Jade - Christine Doinel
- Marie-France Pisier - Colette
# Sönidisk
Sönidisk (mongolsk skrift: ᠰᠥᠨᠢᠳ ᠠᠮᠠᠨ ᠠᠶᠠᠯᠭᠤ 'sönid aman ayalγu') er en dialekt av det mongolske språket shilingolsk, et sørmongolske språk innenfor  den sentralmongolske språkgruppe. Dialekten tales i det  Venstre Sonidbanner i Indre Mongolia.
Sönidisk tales av omkring 40,000 personer.
# Frankrike under VM i svømmesport 1973
Frankrike deltok under VM i svømmesport 1973 i Beograd i Jugoslavia mellom 31. august og 9. september 1973 og tok en medalje.

## Medaljevinnere
| Medalje | Navn            | Sport    | Øvelse         |
| ------- | --------------- | -------- | -------------- |
| 2       | Michel Rousseau | Svømming | 100 m fri menn |
# Politikkåret 776
Politikkåret 776 er en oversikt over hendelser, valg, fødte og avdøde personer med tilknytning til politikk i 776.

## Fødsler
- Lu Sui, kansler of the Tang-dynastiet (død 835)
- 775/776 – Tahir ibn Husayn, general og guvernør under abbasidekalifatet (død 822)[1]
- ca. 776 – Luitgard, frankisk dronning og hustru til Karl den store (død 800)


## Dødsfall
- Cellach mac Dúnchada, konge av Leinster (Irland)
- Cináed Ciarrge mac Cathussaig, Dál nAraide konge
- Hrodgaud, hertug av Friuli (Italia)
# Anette Moi
Anette Moi (født 8. juni 1984) er en norsk illustratør.
Anette Moi er utdannet ved Norges Kreative Fagskole i Stavanger og London Metropolitan i England. Hun har jobbet som frilans illustratør siden 2013 og har blant annet utgitt en bok 365 x MOI Arkivert 5. februar 2015 hos Wayback Machine. , hatt flere utstillinger og jobbet med kunder som Vice, Natt&Dag, Pizzabakeren og Wimp. 
Anette Moi bor og jobber i Stavanger.
# Night Sky Day Dream
Night Sky Day Dream er et musikkalbum med Henry Kaiser og Knut Reiersrud. Albumet ble utgitt i 2007.

## Sporliste
1. «Molly G Blues»
2. «The Setesdal Shuffle»
3. «Devil Got My Skippy»
4. «A Mighty Fire»
5. «Blind Blake»
6. «Requiem for Barbecue Bob»
7. «Last Drink Bird Head»
8. «Three Billy Goats Gruff»
9. «Two Folksongs and a Bridge»
10. «No More Sea Ice at Svalbard»
11. «Night Sky Day Dream»
12. «Trout Fishing in Telemark»
13. «Flying Radio Brain»
14. «The Owl and the Sunflower»
15. «In King Harmo's Hall»
# Miraflores (Lima)
Miraflores er et distrikt i provinsen Lima i Peru. Distriktet hadde 92 815 innbyggere i 2005, og har et areal på 9,62 km². Det utgjør en dyr og eksklusiv bydel sør i Lima, og har et stort antall restauranter, barer, nattklubber og kjedebutikker. Miraflores ligger ved kysten, og har ei lang sandstrand. I Miraflores ligger også ruinene av byen Huaca Pucllana, som stammer fra tida før inkaene.

## Bilder
- Bygninger i Miraflores
- Iglesia de la Virgen Milagrosa
- Stranda i Miraflores
- Huaca Pucllana
# Massemord
Massedrap eller massemord er en handling når mange mennesker drepes, typisk sett samtidig eller over en relativ kort tidsperiode. FBI, den amerikanske etat for etterforskning av kriminalitet, definerer massemord som drap på tre eller flere personer i løpet av en hendelse uten noen «avkjølingsperiode» mellom drapene. En massedrapsmann opptrer typisk sett på et sted hvor en eller flere mennesker dreper andre personer. Mange handlinger som involverer massedrap ender ofte med at de som er ansvarlige for handlingen dør av selvmord eller blir drept av politiet.
Et eksempel er Andrej Tsjikatilo som ble dømt for 52 drap begått over en tiårsperiode. Holocaust omtales som organisert massedrap og Adolf Eichmann regnes som en av de sentrale lederne i organiseringen av massedrapet.
Et annet eksempel på en massedrapsmann er den norske nasjonalisten og islamofoben Anders Behring Breivik, gjerningspersonen bak terrorangrepene i Norge 2011.
# Liangzihu
Liangzihu (kinesisk: 梁子湖区; pinyin: Liángzǐhú Qū) er et bydistrikt i byprefekturet Ezhou i kinesiske provins Hubei. 
Det har et areal på 525 km² og teller 173 861 innbyggere (2004). 

## Administrative enheter
Distriktet består av fem storkommuner: Taihe 太和镇, Donggou 东沟镇, Zhaoshan 沼山镇, Tujianao 涂家垴镇, Liangzi 梁子镇.
# Coffin Cheaters
Coffin Cheaters MC (CCMC) er en motorsykkelklubb som opprinnelig kommer fra Australia, etablert på 1970-tallet. Klubben presenterer seg selv som en 1 %-klubb, en frase som ble introdusert da American Motorcyclist Association hevdet at 99 % av alle MC-førere er lovlydige etter opptøyer i Hollister i 1947.

## I Norge
Craftsmen MC slo seg sammen med Wild Wheels MC i 1997, og startet Forbidden Few MC. Klubben ble så Coffin Cheaters MC Norway i 2004 etter å ha operert som prøvemedlemmer i fire år.

### Avdelinger
I Norge har Coffin Cheaters seks avdelinger («Chapters»):
- Lillestrøm Mother Chapter Norway (Lillestrøm) (hovedavdeling, tidligere Forbidden Few MC)
- Mid County Chapter (Stjørdal,tidligere Wizard MC Mid Country)[2]
- Gjøvik Chapter (Gjøvik, tidligere Vikingr MC)[3]
- Arendal Chapter (Arendal)[4]
- Eidsvoll Chapter (tidligere Southern Hogs MC)
- Follo Chapter


### Kriminalitet
Politiet i Norge har erklært klubben som en organisert kriminell MC-klubb, sammen med Bandidos, Outlaws og Hells Angels.
Den 4. mai 2008 ble to av medlemmene stoppet i en kontroll ved grensen og tatt for å smugle øl. Dette førte til en razzia i klubbhuset i Nordkisa, hvor politiet også fant narkotiske stoffer.
I april skapte det overskrifter da CCMC etablerte en ny avdeling i Arendal. Klubben tok over lokalene til en annen klubb som akkurat var nedlagt, og det var ingen form for prøveperiode eller såkalt patch-over (skifte av ryggmerke), som er standarden når en klubb skifter tilhørighet, men derimot en helt ny opprettelse av en avdeling. Dette regnes som meget spesielt og enestående innen MC-miljøene. Politiet i Arendal gikk raskt ut og uttalte at klubben var uønsket, og formannskapet i Arendal samt bystyret vedtok etter et par dager at de støttet kommunen i kampen mot klubben.
# Oma kraftverk
Oma kraftverk er et vannkraftverk i Kvam kommune i Vestland.
Det er et elvekraftverk som utnytter et fall på 163 meter i Omaelva.
Installert effekt er 1,4 MW fra en peltonturbin. Årsproduksjon er 5 GWh.
Kraftverket eies av 6 aksjonærer, hvorav 4 er grunneiere.
# Ole Edvard Antonsen
Ole Edvard Antonsen (født 1962) er en norsk trompetist, flygelhornist, kornettist, musiker og dirigent. Han har tidligere vært ansatt i Oslo Filharmoniske orkester, men har etter hvert arbeidet mest som frilansmusiker og dirigent. Nå jobber han som dirigent i Prinsens Musikkorps i Danmark. Han er internasjonalt anerkjent, og er ofte brukt som trompetsolist.
Han er aktiv innen et vidt spekter av sjangere og spiller musikk innen klassisk musikk, kammermusikk, barokk, jazz og mer poprettet musikk. Han har gitt ut en rekke plater innen forskjellige sjangere og deltatt som solist på en rekke utgivelser med andre artister. For platen Tour De Force vant han Spellemannprisen 1992 i åpen klasse. Albumet har solgt over 140 000 eksemplarer i Norge. I 1995 fikk han Gammleng-prisen i klassen klassisk. 17. august 2007 ble han utnevnt til kommandør av St. Olavs Orden for innsats for norsk og internasjonalt musikkliv med vekt på hans virke som utøvende musiker.
Ole Edvard er sønn av orkesterlederen Odd R. Antonsen og bror av musikerne Jens Petter og Tom Erik Antonsen.[trenger referanse]

## Diskografi
- The Virtuoso Trumpet (1989) (med Einar Henning Smebye på piano)
- Tour De Force (1992)
- Trumpet Concertos (1993) (med English Chamber Orchestra og dirigent Jeffrey Tate)
- Popular Pieces for Trumpet & Organ (1994) (med Wayne Marshall på orgel)
- Shostakovich Concerto for Piano and Trumpet (1995) (med Berlin Philharmonic Orchestra, dirigent Mariss Jansons og Mikhail Rudy på piano)
- Read My Lips (1997)
- Twentieth-Century Trumpet (1998) (med Wolfgang Sawallisch på piano)
- New Sound of Baroque (2000) (med broren Jens Petter Antonsen på trompet og TrondheimSolistene)
- Ars Nova (2002) (med Solveig Kringlebotn og Wolfgang Plagge på piano)
- The Golden Age of the Cornet (2007)  (med Kongelige Norske Marines Musikkorps og Ingar Bergby dirigent)
- Nordic Trumpet Concertos (2007) (med Nordiska Kammarorkestern og Christian Lindberg dirigent)
- Landscapes (2008)
- Sommer i lufta (2008 med Bjarne Brøndbo og Luftforsvarets musikkorps)
- Desemberstemninger (2009)


### Deltakelser i andre utgivelser (utdrag)
- Ut av havet 1990
- Det er makt i de foldede hender (1995) av Sigvart Dagsland
- With Strings Attached (2002) utgitt av Willem Breuker Kollektief
- Jan van der Roost In Flanders' Fields Vol.39 (2003) musikk av Jan van der Roost
- Absolute (2004)  utgitt av Spanish Brass Luur Metalls
- Frelsesarmeens Juleplate (2004)
- Earthsongs utgitt av Secret Garden (Grace)
# Olaf Jahnsen
Olaf Jahnsen (født 12. mars 1878 i Bergen, død 14. november 1960 på Voss) var en av de mest sentrale arkitektene i Bergen i tiden omkring første verdenskrig, spesielt innen sosial boligbygging. 

## Utdanning
Etter middelskole var Olaf Jahnsen assistent ved Johan Fayes arkitektkontor, fikk tegneundervisning på aftenskole og var i lære i snekker-, tømrer- og murerfaget før han tok den 3-årige tekniske skolen. Han jobbet så hos arkitekt Edvard Madsen, og i firmaet Ottesen & Co, dro på studietur til utlandet og fikk i 1900/01 sin avsluttende arkitektutdanning som hospitant ved den tekniske høyskolen i München. I 1908 var han med å stifte Bergen Arkitektforening. 

## Praksis
De første årene som selvstendig arkitekt tegnet Jahnsen hovedsakelig villaer i områdene Fløen, Kalfaret og Fjellveien. Foruten mansardtak med grå skifer, har de som ett av sine fellespreg liggende panel kant i kant uten hjørnebord og de nederste bord trukket ut over grunnmur og vinduer. Utformingen ellers var preget av datidens stil i Norge, jugendstilen. Han bygget kostnadseffektivt og var kjent for praktiske løsninger som også ga dispensasjon fra murtvangen i byområdet. En god del av husene ble oppført for egen regning og solgt videre, klare for innflytting.
Da Typebyen - byens første kooperative byggeselskap - skulle bygges, ble Jahnsen engasjert som arkitekt og byggmester. Det samarbeid som her ble etablert mellom fagforening og kommunale myndigheter, dannet mønster for andre fagforeningsbaserte byggeselskaper. Han fikk oppdrag fra flere og bygget nå murkomplekser, bygårder for BMVs funksjonærer, sporveisfunksjonærene (Trikkebyen) og brannvesenets ansatte.
Omkring 1920 var han byens mest benyttede arkitekt for sosial boligbygging og arbeidet bl.a. med videre planer for en hageby med egne butikker i området Lappen/Bjørndalen i nærheten av Haukeland sykehus. I Lappen ble dette realisert, men nedgangstider og omstendighetene ellers satte etter hvert stopper for hans større prosjekter.
I 1947, 69 år gammel, flyttet han til Voss og startet ny praksis. Her fikk han de kommende ti år mer enn hundre oppdrag, i hovedsak med bolighus innen rammen av etterkrigstidens kontroll- og rasjoneringsordninger.

## Arkivet
Arkivet etter Olaf Jahnsen er oppbevart ved Bergen byarkiv. Arkivet inneholder hovedsakelig tegningsmateriell (skisser, originale arkitekttegninger og kopier), notatbøker, forretningskorrespondanse, byggemeldinger m.m. relatert til det enkelte prosjekt. Dokumentasjonen er variabel. For noen prosjekter finnes kun fragmenter. De fleste prosjekter som gjelder hans villabebyggelse i Bergen mangler. For øvrig inneholder arkivet materiale fra skole- og studietid og private dokumenter som ikke angår hans arkitektfaglige virksomhet.
# Joseph Lubega
Joseph Lubega (født 1. januar 1982) er en ugandisk bokser.
Han representerte Uganda under Sommer-OL 2004 i Athen, der han ble utslått i første runde.
# Vinterbro Ishall
Vinterbro Ishall ligger i Vinterbro i Ås kommune og ble åpnet i 2014. Isflaten har størrelsen til en hockeybane (30 x 60 meter). 
Ishallen brukes av idrettslag, skoler og barnehager, kunstløp, bandy, og kan leies for turnering og bursdagsfeiring.
# Braatthallen
Braatthallen er en idrettshall på St. Hanshaugen i Kristiansund. Braatthallen er tilrettelagt for de fleste idrettsgrener som bryting, fotball, håndball, turn, friidrett, volleyball, basketball, badminton, tennis m.m. og er velegnet for ulike typer av mosjonsidrett. Braatthallen er Norges nasjonalarena for bryting.
Braatthallen er også sted for det årlige datatreffet The Convention som tiltrekker seg omtrent tusen deltagere.
# The Double Standard
The Double Standard er en amerikansk stumfilm fra 1917, regissert av Phillips Smalley.

## Skuespillere
- Roy Stewart som John Fairbrother
- Clarissa Selwynne som Grace Fairbrother
- Joseph W. Girard som biskop Ferguson
- Frank Elliott som Charles Ferguson
- Hazel Page som Mace
- Frank Brownlee som George Ferguson
- Irene Aldwyn som Lily
- Maxfield Stanley som Albert
- Dana Ong som en advokat
# Helmer Nygaard
Helmer Nygaard (1906–1981) var en gårdbruker og lokalpolitiker (Bondepartiet) fra grenda Oksvoll i tidligere Nes/Bjugn kommune i Trøndelag. Han var ordfører i Nes kommune 1948–1955. Nygaard var varaordfører i Bjugn etter kommunesammenslåinga i 1964. Han representerte dels borgerlige/«upolitiske» lister, og dels Bondepartiet/Senterpartiet.
Han drev gården Tørrem («Nygården»), som han overtok i 1939. I yngre år hadde han vært fisker.
Dattera Helen Harsvik var ordfører i Bjugn kommune 1993–1995.
# Jonathan Cheever
Jonathan Cheever (født 1985) er en amerikansk snøbrettkjører.
Han representerte USA under Vinter-OL 2018 i Pyeongchang, hvor han ble utslått i åttendedelsfinalen i snowboardcross.
# NM i mangekamp innendørs 2017
NM i mangekamp innendørs 2017 ble arrangert i Sandneshallen 18. og 19. februar 2017. 
Dette var det andre offisielle norgesmesterskapet i mangekamp innendørs som ble arrangert.

## Resultater, herrer

### Senior
| Plass | Utøver              | Klubb      | Tid    |
| ----- | ------------------- | ---------- | ------ |
| .     | Martin Roe          | FRI IL     | 5690 p |
| .     | Rein Åsmund Torsvik | Sandnes IL | 4342 p |

Kun to utøvere deltok, og Martin Roe vant med ny personlig rekord.

### Junior 19
| Plass | Utøver         | Klubb           | Tid    |
| ----- | -------------- | --------------- | ------ |
| .     | Myron Weinberg | Kristiansand IF | 4081 p |

Islandske Guðmundur Smári Daníelsson deltok også i konkurransen, og stilte for Kristiansand IF, men deltok ikke i NM. Han fikk 4467 poeng. 

## Resultater, kvinner

### Senior
| Plass | Utøver             | Klubb        | Tid    |
| ----- | ------------------ | ------------ | ------ |
| .     | Caroline Fleischer | Ski IL       | 3626 p |
| .     | Mai Brit Berge     | Iveland IL   | 3509 p |
| .     | Hanne Berit Irgens | Sandnes IL   | 2783 p |
| 4.    | Silje Laupstad     | Egersunds IL | 2955   |


### Junior 19
| Plass | Utøver                   | Klubb           | Tid    |
| ----- | ------------------------ | --------------- | ------ |
| .     | Amanda Frøynes           | Sem IF          | 3795 p |
| .     | Line Myrstøl Johansson   | Sørild FIK      | 3328 p |
| .     | Tone Sandtorv Brakedal   | Stord IL        | 3216 p |
| 4.    | Josefine Grønset Løken   | IF Sturla       | 3160 p |
| 5.    | Alexandra Haver          | Sørild FIK      | 3020 p |
| 6.    | Selma Lif Thorolfsdottir | Sandnes IL      | 2951 p |
| 7.    | Malene Kollberg          | IF Hellas       | 2673 p |
| 8.    | Stella Weinberg          | Kristiansand IF | 2467 p |
# Heini Ihle
Heinz «Heini» Ihle (født 24. april 1941 i Tiefenbach) er en tysk tidligere skihopper som konkurrerte for Vest-Tyskland. Han representerte SC Oberstdorf.
Han deltok i den tysk-østerrikske hoppuka fra 1960 til 1973, med 17.-plass i 1962/63 som beste sammenlagtplassering. Hans beste plassering i enkeltrenn i Hoppuka var 2.-plass i Garmisch-Partenkirchen 1. januar 1965. Han var med i VM i 1962 og 1970, med 27.-plass i normalbakken i Štrbské Pleso i 1970 som beste resultat. I OL i Grenoble i 1968 ble han nummer 22 i normalbakken i Autrans og nummer 46 (av 58 deltakere) i storbakken i Saint-Nizier.
Heini Ihle ble vesttysk mester i 1965.
# Slaget ved Tangdao
Slaget ved Tángdǎo (唐岛之战; Tángdǎo Zhī Zhàn) ble utkjempet i Østkinahavet i november 1161 mellom det kinesiske Sørlige Sòng-dynastiet, hvis styrket ble kommandert av Li Bao, og det jursjenske Jīn-dynastiet, som ble ledet av Su Baocheng og Wanyan Zhengjianu. Slaget var del av et av Jīn-dynastiets forsøk på å invadere og erobre Sørlige Sòng, som mislyktes da de led nederlag i slaget. Jīn-dynastiets marine ble satt i brann av Sòng-styrkenes ildlanser og ildpiler, og led store tap. Wanyan Zhengjianu døde i slaget, slik en kan lese i Jin Shi:
"Zheng Jia kjente ikke sjørutene godt, ei heller visste han hvordan han skulle bruke skip, og han trodde ikke at fienden var i nærheten. Men plutselig var de der, og vi var ikke klare da de kastet bombeprosjektiler mot skipene våre. Da han så at skipene sto i flammer og merket at han ikke hadde noen måte å komme seg bort på, hoppet Zheng Jia i sjøen og druknet."
Slaget ble fulgt av ennå et sjøslag, slaget ved Caishi, som ble utkjempet senere samme år. Disse to slagene var viktig for utviklingen av Kinas første permanente flåte under Sòng-dynastiet; historikeren Joseph Needham har hevdet at flåten som i utgangspunktet hadde elleve skvadroner og 3000 mann vokste Sòng-marinen i løpet av ett århundre til å ha 20 skvadroner med 52.000 mann, med sin hovedbase i Shanghai. De sørkinesiske handelsmennene bidro også mye til at marinen ble forsynt. I Jīn-felttoget i 1161 deltok omtrent 340 skip i slag på Yangzijiang. Likevel lå det en lang utvikling bak dette slaget; i 1129 ble det bestemt av kastemaskiner som kastet bomber skulle være standardutstyr på alle krigsskip, og mellom 1132 og 1183 ble mange tredemøllehjulbåter, både små og store, bygd, hvorav noen hadde så mange som elleve hjul på hver side (den bemerkelsesverdige ingeniøren Gao Xuans oppfinnelse). I 1203 ble noen av disse utstyrt med jernplater (skipsbyggeren Qin Shifus design). Slik klarte Sòng-marinen å holde tilbake jursjenen og mongolene i deres erobringer i nesten to århundrer, og oppnådde full kontroll over Østkinahavet.
# Vampyrens assistent
Vampyrens assistent er den andre boken i Sagaen om Darren Shan. Boka er skrevet av forfatteren Darren Shan.

## Handling
Livet til Darren har fått en helt ny vri: Han har måttet forlate familien, som tror han er død, og nå lever han som halv-vampyr.
Darren jobber også som assistent hos Herr Crepsley, som prøver å lære Darren hvordan han overlever som en halv-vampyr. Men det er ikke lett når Darren blant annet nekter å drikke blod, det eneste han må ha for å klare å overleve.
Denne boka er den spennende fortsettelsen av «Skrekkens sirkus»
# Gift uten samtykke
Gift uten samtykke (orig. Coming Through) er en amerikansk stumfilm fra 1925 regissert av A. Edward Sutherland.

## Skuespillere
- Thomas Meighan som Tom Blackford
- Lila Lee som Alice Rand
- John Miltern som John Rand
- Wallace Beery som Joe Lawler
- Larry Wheat som Munds
- Frank Campeau som Shackleton
- Gus Weinberg som Dr. Rawls
- Alice Knowland som Mrs. Rawls
# Fuyu (Qiqihar)
Fuyu (kinesisk: 富裕县; pinyin: Fùyù Xiàn) er et fylke i provinsen Heilongjiang i Folkerepublikken Kina. Det ligger i byprefekturet Qiqihar.
Befolkningen var på 299 462 innbyggere i 1999.

## Mandsjuiskspråklig minoritet
Landsbyen Sanjiazi (三家子 , mandsjuisk: Ilan Boo) i kommunen Youyi er en av de få landsbyer i Kina der det fortsatt (2012) skal finnes noen eldre mennesker med mandsjuisk morsmål.
Dawujia i Aihui i byprefekturet Heihe er en annen slik landsby.

## Administrative enheter
Storkommuner
- Fuyu (富裕镇), Fulu (富路镇), Fuhai (富海镇), Erdaowan (二道湾镇), Long'anqiao (龙安桥镇)

Kommuner:
- Taha for mandsjuer og daurer (塔哈满族达斡尔族乡), Fanrong (繁荣乡), Youyi for daurer, mandsjuer og kirgisere (友谊达斡尔族满族柯尔克孜族乡), Shaowen (绍文乡), Zhonghou (忠厚乡)
# FriBU
Frikirkens barn og unge (FriBU) driver, i samarbeid med Frikirken, en organisasjon som heter FriBU. FriBU er en landsdekkende organisasjon som har 15 ansatte, og 6-7000 medlemmer. FriBU er på samme måte som Frikirken delt inn i fem regioner.
# Chris Namús
Christian Ariadna «El Bombón Asesino» Namús Corrales (født 3. oktober 1987 i Montevideo) er en tidligere uruguayansk profesjonell bokser i super lettvekt.
Hun ble den første uruguayanske bokseren til å vinne WIBA tittelen i super lettvekt, da hun beseiret den meksikanske bokseren Perla Hernández Campa.
# Latours katalog
Latours katalog er en roman av den norske forfatteren Nikolaj Frobenius, utgitt i 1996.
Romanens hovedperson er Latour , en person som skal ha levd, og virket som Marki de Sades tjener. Lite eller intet er imidlertid kjent om Latours liv, og dette er følgelig fiksjon fra forfatterens side.
Latour er unnfanget ved en voldtekt, og vokste opp med en stygg og forhatt mor. Han er selv også stygg, og dertil født uten evne til å føle smerte. Anmelderen Øystein Rottem skrev at forfatteren ved dette lar ham «tjene som et overdimensjonert og grotesk symbol på den ufølsomhet overfor menneskelige lidelser som romanen tematiserer».
Boken har vært nominert til den internasjonale Aristeion-prisen, og ble i en Dagbladet-serie sommeren 2006 kåret til en av de 25 beste romanene fra de siste 25 år.
# Telavi
Telavi er en georgisk by som ligger i provinsen Kakheti.
Den har 19 629 innbyggere (2014).
# Clara Rybak-Andersen
Clara Rybak-Andersen (født 2003) er en dansk svømmer.
I 2021 representerte hun landet sitt på stafettlaget på 4 × 100 meter medley som med 15. plass ble utslått i forsøksheatet.
# Ishavskraft
Ishavskraft AS er én av Norges største kraftleverandører og én av de største forvalterne av konsesjonskraft i Norge. Ishavskraft selger strøm og strømrelaterte produkter og tjenester i det norske sluttbrukermarkedet, og har en solid portefølje av privat- og bedriftskunder. Selskapet har kontorer i Alta og Tromsø, og er heleid av Troms Kraft. 
Selskapet er den eneste kraftleverandøren som er trippelsertifisert etter internasjonale standarder for kvalitet, miljø og arbeidsmiljø. 

## Historie
Selskapet ble etablert 26. juni 1997. Alta Kraftlag SA, Nord Troms Kraftlag AS, Repvåg Kraftlag A/L, Luostejok Kraftlag A/L og Hammerfest Elverk sto bak etableringen. Formålet med etableringen var at Ishavskraft skulle stå for kraftomsetningen til eierne. 1. januar 2009 ble Ishavskraft AS slått sammen med deler av Troms Kraft Marked AS.
# Bagn og Reinli delområde (Sør-Aurdal)
Mal:Delområde
Bagn og Reinli delområde ligger nordvest i Sør-Aurdal kommune, i Innlandet fylke. De andre delområdene i kommunen er Begnadalen delområde og Hedalen delområde.

## Grunnkretser i delområdet
- Liagrenda
- Stavadalen
- Reinli
- Kyrkjebjørgo
- Spangrud
- Klokkermoen
- Voll
- Island
- Leirskogen
- Fønhus
- Smedlund
- Sæterbygda
- Bagn/Reinli sameie
# Acetonemi
Acetonemi er opphoping av aceton i blodet. Tilstanden kan oppstå hos folk som har diabetes, og kan da gi brekninger og magesmerter. Acetonemi kan også oppstå hos barn om det er lenge siden de har spist, men er da ufarlig.
# Irakli Chkheidze
Irakli Chkheidze (født 1999) er en georgisk vektløfter.
Han representerte Georgia under Sommer-OL 2024 i Paris, der han ble nummer 5.
# Locarno internasjonale filmfestival
Den internasjonale filmfestivalen i Locarno (italiensk: Festival internazionale del film Locarno) er en internasjonal filmfestival som avholdes hvert år i byen Locarno i Sveits. Festivalen ble startet i 1946 og arrangeres i august hvert år. Filmfestivalen foregår utendørs på Piazza Grande (sentraltorget), med plass til 8 000 tilskuere. Festivalens høyeste pris er «Gulleoparden» (Pardo d'oro) som tildeles den beste filmen i det forrige år. Andre priser som deles ut er «Sølvleoparden» (andreplass) og «Bronseleoparden» (for beste mannlige og kvinnelige skuespiller).

## Filmer belønnet med Gulleoparden
- 2006 Das Fräulein (Andrea Staka), Sveits
- 2005 Nine Lives (Rodrigo García), USA
- 2004 Private (Saverio Costanzo), Italia
- 2003 Khamosh Pani – Silent Waters (Sabiha Sumar), Pakistan
- 2002 Das Verlangen (Iain Dilthey), Tyskland
- 2001 Alla rivoluzione sulla due cavalli (Maurizio Sciarra), Italia
- 2000 Baba (Shuo Wang), Kina
- 1962 Transport z ráje, Tsjekkoslovakia
# Bruce Perens
Bruce Perens er en tidligere Debian GNU/Linux prosjektleder, hovedbidragsyteren bak Open Source Definition, en grunnlegger av Software in the Public Interest, grunnlegger og første prosjektleder for Linux Standard Base prosjektet, første forfatter av BusyBox, en grunnlegger av UserLinux prosjektet, og en av medgrunnlegger av Open Source Initiative (OSI). Perens har også en bokserie med Prentice Hall PTR som heter Bruce Perens' Open Source Series. Han er en entusiastisk radioamatør (kallesignal K6BP) og vedlikeholder technocrat.net, som han ser på som 'et mer modent forum enn Slashdot'.  Han er også grunnleggeren av No Code International som er en organisasjon som hadde som hovedmål å fjerne kompetansekrav til morsealfabetet for å få en amatørradiolisens. Dette målet ble møtt med de nye "kode-frie" reglene som ble introdusert 23. februar 2007 . Perens lider av en mild form av cerebral parese.
Perens forlot OSI ett år etter at han grunnla det, og forklarte hvorfor i en e-post med tittelen "It's Time to Talk About Free Software Again".
Siden juni 2005 har han vært ansatt hos SourceLabs.
# Tam Kỳ
Tam Kỳ er en vietnamesisk by.
Den har 165 240 innbyggere.
# Informasjonsoverlegenhet
Informasjonsoverlegenhet (engelsk:Information superiority) er et militært fortrinn som kommer som en følge av evnen til å samle inn,  prosessere og fordele en uavbrutt strøm av relevant informasjon innen egne styrker samtidig som man nekter fienden å gjøre det samme. 
En forbedring i informasjonsdomenet og det kognitive domenet vil medføre kvalitativt bedre beslutninger som igjen gir en bedre utnyttelse
av eksisterende enheter. Informasjon og kognitive prosesser fremstår her som
en svært viktige styrkemultiplikatorer. 
I informasjonsdomenet benevnes et slik relativt fortrinn informasjonsoverlegenhet.
Dette er en tilstand av ubalanse i informasjonsdomenet i egen favør. En slik tilstand er
avhengig av at egne styrker er relativt bedre enn fiendens til å dekke størst mulig grad av 
informasjonsbehov. Informasjonsbehovet er definert som den mengden informasjon man
trenger for å planlegge eller utføre et oppdrag eller en oppgave.
# My Name Is Barbra (TV-spesial)
My Name Is Barbra er en amerikansk TV-spesial fra 1965, og den første for artisten Barbra Streisand. Denne TV-episoden ble sendt på fjernsynskanalen CBS for å promotere Streisands femte og sjette studioalbum, My Name Is Barbra og My Name Is Barbra, Two.... Episoden ble en kommersiell suksess, vant mange priser og det ble inngått en avtale om fire nye TV-episoder. TV-spesialen ble delt inn i tre akter.

## Sanger

### Akt 1
1. «My Name Is Barbra»
2. «Much More»
3. «I'm Late»
4. «Make Believe»
5. «How Does The Wine Taste»
6. «I Wish I Were A Kid Again»
7. «I'm Five»
8. «Sweet Zoo»
9. «Where Is The Wonder?»
10. «People»


### Akt 2
1. «I've Got The Blues»
2. «Monologue: Pearl From Istanbul»
3. «Second Hand Rose»
4. «Give Me The Simple Life»
5. «I Got Plenty Of Nothing»
6. «Brother Can You Spare A Dime?»
7. «Nobody Knows You When You're Down And Out»
8. «The Best Things In Life Are Free»


### Akt 3
1. «When The Sun Comes Out»
2. «Why Did I Choose You?»
3. «Lover, Come Back to Me»
4. «You Are Woman (I Am Man)»
5. «Don't Rain On My Parade»
6. «The Music That Makes Me Dance»
7. «My Man»
8. «Happy Days Are Here Again»


## Mottakelse
Barbra Streisand fikk god kritikk for TV-spesialen. United Press International skrev: «Hun er så god at det er sjokkerende. Hun er kanskje den mest talentfulle og mest populære underholdningsartisten som dette landet noen gang har fått.»

### Utmerkelser
My Name Is Barbra ble nominert til seks Emmy Awards i 1965, og vant fem. Streisand selv vant sin første Emmy for innsatsen.
# Anne-Kari Bratten
Anne-Kari Bratten (født 21. april 1964 i Bærum) er en norsk organisasjonsleder. Hun tok over som administrerende direktør i Arbeidsgiverforeningen Spekter siden 2013 og har vært viseadministrerende direktør siden 2008. Hun har vært ansatt i Spekter siden 2001.
Bratten er utdannet ved Universitetet i Oslo og Norges Handelshøyskole. Hun startet karrieren som konsulent, først ved Radiumhospitalet (1987-1989), deretter Oppegård kommune (1989-1992) og Buskerud fylkeskommune (1992-1993). I 1993 fikk hun stillingen som personal- og organisasjonssjef i NSB. Her var hun frem 1996 da hun fikk stillingen som organisasjonsdirektør i Jernbaneverket. I 2000 var hun en kort periode konsulent hos UtviklingsPartner DA før hun i 2001 startet karrieren hos Spekter.
# Stivdylle
Stivdylle (Sonchus asper) er en ettårig urt i kurvplantefamilien.
Den blir 30–100 cm høy, og stengelen er glatt. Bladene er hele, mørkegrønne, stive og grovt tannete med avrundede, stengelomfattende fliker. Blomstringstida er juli–oktober. Blomsterkurvene er gyllengule og 1,5–2 cm i diameter.
Stivdylle vokser på åpen nærings- og nitrogenrik jord. Den hører opprinnelig hjemme i Eurasia og Nord-Afrika, men er nå et kosmopolitisk ugras i områder med temperert eller subtropisk klima. I Norge er den vanligst i Sør-Norge, men den er funnet nordover til Kirkenes.
# Hawaiian Airlines
Hawaiian Airlines, Inc. er det største flyselskapet i delstaten Hawaii og det 10. største flyselskapet i USA, og har base på Honolulu internasjonale lufthavn. De har flyruter til Asia, Amerikansk Samoa, Australia, Hawaii, New Zealand og det amerikanske fastland. Hawaiian Airlines er det eldste flyselskapet i USA som ikke har hatt den fatal ulykke. De er også øverst på listen over amerikanske flyselskaper som er mest punktlig, samt de med færrest kanselleringer og bagasjeproblemer.  

## Flåte
Hawaiian Airlines’ flåte per april 2020
| Type            | Antall | Ordrer | Opsjoner | Bemerkninger                  |
| --------------- | ------ | ------ | -------- | ----------------------------- |
| Airbus A321neo  | 17     | 1      | 9        | Levering mellom 2017 og 2020. |
| Airbus A330-200 | 24     | —      | —        |                               |
| Boeing 717-200  | 20     | —      | —        |                               |
| Boeing 787-9    | —      | 10     | 10       | Levering starter i 2021.      |
# Plastisitet
Plastisitet betyr formbarhet og bøyelighet, den fysiske egenskapen at et objekt kan formes og endres. Det er avledet fra det greske ordet plastikos, «det som kan formes», eksempelvis det likelydende ordet plast.
Betydningen innenfor fysikk og materialvitenskap er deformasjonen av et material som gjennomgår en ikke-reversibel endring i form som svar på påførte krefter. For eksempel viser en fast bit med metall som bøyes eller banket til en ny form plastisitet når permanente endringer oppstår i selve materialet. Innen ingeniørfag kalles overgangen fra elastisk fase til plastisk fase for flytespenningen.
Plastisk deformasjon observeres i de fleste materialer, inkludert metaller, jord, bergarter, betong, skum, bein og hud.
# Krutvatnet kraftverk
Krutvatnet kraftverk er et vannkraftverk ved Krutvatnet i Hattfjelldal kommune i Nordland.
Det utnytter et fall på 10 meter fra Krutvatnet. Vannet brukes i et oppdrettsanlegg for røye.
Installert effekt er 10 kW. Årsproduksjon er 0,08 GWh.
Anlegget ble eid av Børgefjellfisk AS. Virksomheten ble meldt konkurs, og Statkraft overtok i 2008.
Krutåga Kraft AS fikk 15.06.2018 konsesjon til bygging av nytt Krutåga kraftverk og regulering av Krutvatn. I 2023 var det ingen tegn til drift i eller ved anlegget[trenger referanse].
# Absolute Music 39
Absolute Music 39 er det 39. samlealbumet i den norske Absolute Music-serien og ble utgitt 3. juni 2002.

## Sporliste
1. The Calling – «Wherever You Will Go»
2. Kent – «Dom Andra»
3. A-Ha – «Forever Not Yours»
4. Mad'House – «Like a Prayer»
5. Westlife – «Bop Bop Baby»
6. Alanis Morissette – «Hands Clean»
7. Bel Canto – «You Rock My World Tonight»
8. 'N Sync – «Girlfriend»
9. Atomic Kitten v «It's Ok!»
10. M2M – «Everything»
11. Ice – «Mood for Love»
12. Moby – «We Are All Made of Stars»
13. Zuma – «Angel Boy»
14. Saybia – «The Day After tomorrow»
15. Brandy – «What About Us?»
16. Phung – «More Than Just a Girlfriend»
17. Soda – «Mediterranean Boy»
18. 2PM – «C'Mon»
# Mark Philippoussis
Mark Anthony Philippoussis (født 7. november 1976 i Melbourne i Australia) er en australsk tennisspiller.
Philippoussis ble profesjonell tennisspiller i 1994 og har vunnet 11 single- og 3 doubleturneringer. Som best var han nummer 8 (1999) på rankingen over verdens beste mannlige singlespillere og nummer 18 (1997) i double.  
Han har ikke vunnet noen Grand Slam-tittel, men har spilt i to finaler. I 1998 tapte han US Open-finalen til landsmannen Patrick Rafter med 3-6, 6-3, 2-6, 0-6). I 2003 spilte han sin andre GS-finale da han møtte Roger Federer i Wimbledon, Federer vant med 7-6, 6-2, 7-6.
Philippoussis deltok også på Australias Davis Cup-lag, 1995–97, 1999–2000 og 2003–04, han har spilt 22 Davis Cup-kamper hvorav vunnet 13.[trenger referanse]
Han er 195 cm høy og hans serve har blitt målt til 229 km/t.[trenger referanse]
# Aserbajdsjan under VM i svømmesport 2009
Aserbajdsjan deltok under VM i svømmesport 2009 i Roma i Italia mellom 17. juli og 2. august 2009.

## Svømming (ufullstendig)
Menn
| Tural Abbasov | 50 m fri | 26,40 | 167 | Gikk ikke videre | Gikk ikke videre | Gikk ikke videre | Gikk ikke videre | Gikk ikke videre | Gikk ikke videre |
# Anna og Kongen
Anna og Kongen er en amerikansk film fra 1999. Filmen er den tredje filmatiseringen av boka Eventyr i Siam fra 1944. Den første filmen heter Eventyr i Siam (1946), den andre Kongen og jeg (1956).
# Viktor Janukovitsj
Viktor Fjodorovitsj Janukovitsj (født 1950) er en ukrainsk tidligere politiker for Regionpartiet. Han var Ukrainas president fra 2010 til han ble avsatt av Ukrainas parlament 22. februar 2014, og ble hjulpet av Russland til å flykte fra landet da han ble avsatt. Han er (per. 2022) etterlyst av ukrainske myndigheter og Interpol for massedrap og underslag.
Janukovitsj har i tre perioder vært statsminister. Mellom 1997 og 2002 var han guvernør i Donetsk oblast, en provins i den østlige delen av landet.
I forbindelse med Ukrainas presidentvalg i 2004 ble Janukovitsj erklært som offisiell vinner av begge de første valgomgangene (holdt 31. oktober og 21. november). Omfattende nasjonale og internasjonale protester førte til at det ble holdt omvalg den 26. desember, som opposisjonslederen Viktor Jusjtsjenko vant med god margin. Fem dager senere kunngjorde Janukovitsj sin avgang som statsminister.
Janukovitsj, som har russisk som morsmål, regnes politisk som russlandsorientert, i motsetning til den vestligorienterte Viktor Jusjtsjenko, president i Ukraina fra 2005 til 2010.
Janukovitsj var kandidat til presidentvalget i Ukraina i 2010. I første valgomgang 17. januar fikk han med 35,3 % flest stemmer og gikk videre til andre valgomgang 7. februar. Janukovitsj fikk i andre valgomgang 49 % av stemmene, med 45,5 % for Julija Tymosjenko. Han ble 25. februar 2010 innsatt som Ukrainas president for perioden 2010 til 2015.
Under Russlands invasjon av Ukraina 2022 har Janukovitsj hevdet at Ukrainas president Volodymyr Zelenskyj har et personlig ansvar for å stoppe krigen for enhver pris.
- Viktor Janukovitsj og Volodymyr Sabodan, overhodet for Moskva-patriarkatets ukrainsk-ortodokse kirke, 2011
- Janukovitsj og USAs utenriksminister Hillary Clinton håndhilser under Den internasjonale sikkerhetskonferansen i München 2012
- Ukrainas president Viktor Janukovitsj og Russlands Vladimir Putin undertegnet i 2013 en plan for 200-års feringen av nasjonalskalden Taras Sjevtsjenko (1814–1864)


## Protester og avgang
Janukovitsjs administrasjon ble upopulær i deler av befolkningen på grunn av en kontroversiell endring av grunnloven, påstått maktmisbruk og korrupsjon, samt et dårlig forhold til EU. I november 2013 startet det protester mot dette. I februar 2014 fant de mest omfattende demonstrasjonene sted i Kyiv. Opprørspolitiet begynte å skyte mot demonstrantene, og dette resulterte i 82 drepte 19.–20. februar.[trenger referanse] Janukovitsj gikk etter press fra EU med på å gå tilbake til grunnlovsendringene fra 2004, men ble likevel avsatt av parlamentet 22. februar, selv om han selv ikke anerkjente parlamentets vedtak, som han anså som et kupp. Oleksandr Turtsjynov ble utpekt som fungerende president.

## Fotnoter
1. ↑  russisk: Ви́ктор Фёдорович Януко́вич; ukrainsk: Ві́ктор Фе́дорович Януко́вич – Viktor Fedorovytsj Janukovytsj